Diari Oficial de la Generalitat Valenciana


Sumari del DOGV 7216, del 18-02-2014 (2014/1246)

Notificació de la sentència dictada en el procediment d'expedient de domini per represa del tracte successiu número 1882/2012.
------------------------------------------------------------------------------------------------------------------------------

### Dades del document

Número de DOGV
:   7216

Data del DOGV
:   18-02-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/1246


Organisme emissor
:   Jutjat de Primera Instància Número 1 d'Orihuela

Tipus de document
:   Edicte

Notificació de la sentència dictada en el procediment d'expedient de domini per represa del tracte successiu número 1882/2012. [2014/1246]  
En el procediment de jurisdicció voluntària general 1882/2012, seguit a instàncies de José Gil Zaplana contra la represa del tracte successiu, s'ha dictat una resolució de data 11 de novembre de 2013, que, literalment, disposa:  
  
«Interlocutòria 554/2013  
Orihuela, 11 de novembre de 2013  
  
Fets  
Primer. El procurador el senyor Martínez Rico, que actua en nom i representació de José Gil Zaplana, major d'edat, proveït del DNI 54634858N, va presentar un escrit en què es promovia l'expedient de domini per a la represa del tracte successiu interromput, respecte de la finca que a continuació es descriu, a l'empara dels articles 198, 200 i 202 de la Llei Hipotecària i 272 i següent del seu reglament.  
Descripció: rústica de terra camp paratge devesa, situada a Albatera, amb una superfície de terreny de quaranta-set àrees i trenta-sis centiàrees. Límits: nord, les d'Antonio Serna Gilabert; sud, de Teresa Navarro Fuentes; est, terres de Juan Gascó Serna; i oest, camí d'Herederos.  
  
La finca esmentada consta inscrita en el Registre de la Propietat de Callosa de Segura, tom 309, llibre 51, foli 37, finca 4368, inscripció 3a.  
  
Tot el que s'ha exposat s'acredita amb el certificat registral, adjuntat com a document número 3.  
La propietat d'esta finca pertany en l'actualitat al promotor de l'expedient, José Gil Zaplana, el qual la va adquirir per herència de son pare José Gil Serna, el qual va morir el 10 de juliol de 1939, tal com resulta del certificat de defunció aportat com a document número 6.  
El titular registral, Francisco Quinto Berna, va morir el 24 d'abril de 1921, tal com resulta del certificat de defunció aportat com a document número 4. La seua viuda i única hereva, Cayetana Rubio Valero, va vendre la finca objecte d'este expedient a José Gil Serna, pare del promotor de l'expedient, venda que va tindre lloc el 20 de gener de 1938, document número 5 dels aportats amb la demanda.  
La venedora Cayetana Rubio Valero, transmetent de la finca, va morir el 21 de desembre de 1946, conforme resulta del certificat de defunció aportat com a document número 6.  
El comprador José Gil Serna va morir el dia 10 de juliol de 1939, tal com resulta del certificat de defunció aportat com a document número 6, els únics hereus del qual són els seus fills, José (promotor de l'expedient) i Isabel Gil Zaplana, que va morir en estat de soltera el 7 de maig de 1983, la qual va instituir hereu universal de tots els seus béns José (promotor de l'expedient), tal com resulta, respectivament, dels documents número 8, 9 i 10, consistents en el certificat de defunció, certificat d'últimes voluntats i testament atorgat el 2 de maig de 1983.  
S'aporta igualment un certificat cadastral de l'immoble, document número 3.  
La finca es troba lliure d'arrendaments i ocupants i està posseïda de fet pel promotor de l'expedient des que va ser adquirida, el qual en fa ús des d'eixe moment de forma plena, quieta i pacífica.  
  
La finca es troba lliure de càrregues i gravàmens.  
De tot el que s'ha exposat, resulta que en la data d'adquisició de la finca pel promotor de l'expedient a títol d'herència existia discordança entre el registre i la realitat jurídica extraregistral, com a conseqüència de no haver tingut accés al registre de la propietat l'adquisició del transmetent (en este cas la duta a terme per son pare), i es va interrompre el tracte successiu de les transmissions realitzades.  
I després d'al·legar els fonaments de dret que va estimar pertinents, va acabar suplicant al Jutjat que es dictara una interlocutòria on es declare acreditada l'adquisició i titularitat de la propietat de la finca per José Gil Zaplana, i on s'ordene, per tant, la inscripció de la finca mencionada en el fet primer d'esta resolució per haver justificat la represa del tracte successiu a favor seu en el Registre de la Propietat de Callosa de Segura respecte de la finca descrita en el fet primer, i on s'ordene la cancel·lació de les inscripcions contradictòries si n'hi haguera, i que s'expedisca una testimoniança d'esta resolució on es faça figurar igualment que la finca es troba lliure d'arrendaments, ocupants i càrregues, i s'expedisca una testimoniança de la resolució esmentada, amb desglossament dels documents aportats amb l'escrit inicial.  
Segon. Amb l'escrit inicial es van presentar els documents esmentats en l'antecedent de fet i mencionats en l'escrit inicial d'este procediment, documents números 1 a 10, justificatius tots estos de la seua titularitat sobre la finca mencionada.  
Tercer. Una vegada admesa a tràmit la sol·licitud presentada per una provisió d'este Jutjat, va ser traslladada al Ministeri Fiscal amb la citació als hereus o drethavents dels titulars registrals i del transmetent, així com als contigus de la finca, Adrián Serna Quinto, l'entitat Hermanos García Aguilar i l'Ajuntament d'Albatera, i van ser citats tots ells a fi que dins del termini de 10 dies pogueren comparéixer en l'expedient per a al·legar el que els convinga segons dret o mostrar la seua oposició. Es van citar aquelles persones amb domicili desconegut per mitjà d'edictes que es van fixar al tauler d'anuncis d'este Jutjat i que es van publicar en el Butlletí Oficial de Província d'Alacant.  
  
Igualment, es van convocar les persones ignorades a les quals poguera perjudicar la inscripció sol·licitada per mitjà d'edictes que es van fixar al tauler d'anuncis de l'Ajuntament i del Jutjat de Pau i es van publicar en el Butlletí Oficial de Província d'Alacant i en el Diario d'Alacant, perquè dins del termini de 10 dies puguen comparéixer en l'expedient als efectes indicats.  
Després de transcorregut el termini de 10 dies, no va comparéixer cap persona per a oposar-se a la sol·licitud presentada.  
Quart. Una vegada transcorregut el temps de pràctica de proves, es va ordenar oir el Ministeri Fiscal, que va informar en el sentit que consta en les actuacions, és a dir, ni va proposar la pràctica de més mitjans de prova ni es va oposar a l'estimació de la sol·licitud, i el procediment va seguir el seu curs legal, açò és, el dictat d'esta resolució.  
  
Raonaments jurídics  
Primer. S'han complit en la tramitació d'este expedient les formalitats legals tal com s'ha detallat en els antecedents de fet d'esta resolució, i s'han citat de forma legal tots els interessats, especialment als drethavents, titular cadastral i els contigus, els seus hereus o drethavents, i s'han publicat els edictes corresponents, i s'han convocat les persones ignorades a qui puga perjudicar la inscripció sol·licitada, sense que haja comparegut en l'expedient cap interessat per a oposar-se al que se sol·licita. És més, en este cas s'han citat personalment tots els contigus identificats sense que n'haja comparegut cap per a oposar-se a l'estimació de l'expedient.  
  
Segon. La sol·licitant ha acreditat, per mitjà de la prova documental i testifical, l'adquisició de la finca que es descriu en el fet primer d'esta resolució segons el que disposa l'article 609 del Codi Civil, i per això pertoca declarar justificat el domini del sol·licitant, d'acord amb el que disposen els articles 201 i 202 de la Llei Hipotecària. Així mateix, a través de la prova testifical ha quedat acreditat que la finca objecte de l'expedient està lliure d'arrendaments i que el promotor de l'expedient en fa ús ple i pacífic des de l'any 1998 que la va adquirir.  
  
Tercer. No desconeix este Jutjat que la Direcció General de Registres i Notariats i la mateixa jurisprudència proclama una interpretació restrictiva de les normes relatives a l'expedient de represa del tracte i, en especial, de les que definixen la mateixa hipòtesi d'interrupció de tracte, de manera que només quan efectivament concórrega esta hipòtesi i així resulte de l'escrit presentat, pot accedir-se a la inscripció, i arriba a indicar que no pot dir-se que existisca interrupció del tracte quan els promotors de l'expedient són hereus directament del titular registral en un dels casos, o ho han adquirit de l'hereu del titular registral, com ocorre en la resta de supòsits, perquè, si bé és cert que l'article 40.a de la Llei Hipotecària sembla pressuposar que hi ha interrupció quan almenys alguna relació jurídica immobiliària no té accés al registre, no ho és menys que, en altres llocs de la mateixa legislació hipotecària, es reconeix la inscripció directa a favor de l'adquirent dels béns quan l'alienació ha sigut atorgada pels hereus del titular registral (cfr. art. 20 de la LH i 209 del Reglament Hipotecari). Ara bé, en este cas, la titulació pública a través d'una escriptura no resulta un mitjà idoni perquè l'adquisició del promotor de l'expedient accedisca al registre de la propietat, per haver-se produït diverses transmissions mortis causa, a saber, la del titular registral, la del pare del promotor de l'expedient a favor d'este últim i la seua germana i la d'esta última a favor del seu germà, sense oblidar el temps transcorregut i que l'article 202 de la Llei Hipotecària, pel fet de ser la inscripció contradictòria de més de 30 anys d'antiguitat, no exigix que hagen sigut citats personalment els drethavents del titular registral mort.  
  
Pel que s'ha exposat, estime este expedient de domini en els termes sol·licitats per la part.  
  
Part dispositiva  
Declare justificada l'adquisició i propietat a favor de José Gil Zaplana, major d'edat, proveït del DNI 65392755Y, sobre la finca descrita en el fet primer d'esta resolució, finca que està inscrita en el Registre de la Propietat de Callosa de Segura, al tom 309, llibre 51, foli 37, finca 4368, inscripció 3a; en conseqüència, ordene inscriure-la a nom de José Gil Zaplana en el Registre de la Propietat de Callosa de Segura.  
  
De la mateixa manera dispose la cancel·lació de les inscripcions contradictòries vigents que costen en el Registre esmentat, si n'hi ha.  
La finca es troba lliure d'arrendaments i de càrregues.  
Una vegada siga ferma esta resolució, expediu-ne una testimoniança literal, amb la indicació que és ferma, perquè li servisca de títol al promotor a l'efecte de dur a terme la inscripció disposada.  
Torneu els documents presentats amb la sol·licitud, i deixeu-ne una testimoniança suficient en l'expedient.  
Contra esta resolució es pot interposar un recurs d'apel·lació que s'interposarà per escrit davant d'este Jutjat en el termini de 20 dies comptats des de l'endemà de la notificació d'esta resolució, article 458 de la Llei d'Enjudiciament Civil.  
Ho pronuncie, mane i firme. El jutge.  
En done fe. La secretària.»  
  
I atés que els demandats es troben en parador desconegut, expedisc este edicte a fi que els valga de notificació de forma deguda.  
  
Orihuela, 29 de gener de 2014.- La secretària judicial: María Llanos Cejudo Podio.